
Comisia pentru Buget,

Finanţe şi Bănci
Bucureşti, 22.04.2020 

Nr. 4c-2/ 300
PLx. 142/2020
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru aprobarea Ordonanţei de urgenţă a Guvernului nr.33/2020 privind unele măsuri fiscale şi modificarea unor acte normative,  trimis spre dezbatere pe fond, cu adresa nr.PLx.142/2020, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Sorin LAZĂR
Parlamentul României

Comisia pentru Buget,

Finanţe şi Bănci
Bucureşti, 22.04.2020 

Nr. 4c-2/ 300
PLx. 142/2020
RAPORT
asupra proiectului de Lege pentru aprobarea Ordonanţei de urgenţă a Guvernului nr.33/2020 privind unele măsuri fiscale şi modificarea unor acte normative
În conformitate cu prevederile art. 94 și 114 din Regulamentul Camerei Deputaţilor, republicat, cu completările ulterioare, Comisia pentru buget, finanţe şi bănci a fost sesizată spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.33/2020 privind unele măsuri fiscale şi modificarea unor acte normative.

Senatul, în calitate de primă Cameră sesizată, a adoptat proiectul de Lege în ședința din data de 8 aprilie 2020.
Conform prevederilor art. 75 din Constituţia României, republicată, şi ale art. 91 din Regulamentul Camerei Deputaţilor, republicat, cu completările ulterioare, Camera Deputaţilor este Cameră decizională.

Proiectul de Lege a fost avizat favorabil de Comisia pentru industrii și servicii, Comisia pentru sănătate şi familie, Comisia pentru politică economică, reformă şi privatizare și de către Consiliul Legislativ.

Proiectul de Lege supus dezbaterii are ca obiect de reglementare adoptarea unor măsuri economice și fiscal-bugetare, ca urmare a stării de urgență instituită prin Decretul Președintelui României nr.195/2020.
În conformitate cu prevederile art.61 din Regulamentul Camerei Deputaţilor, republicat, cu completările ulterioare, membrii Comisiei au examinat proiectul de Lege menţionat mai sus, în şedinţa online din data de 22 aprilie 2020.
La lucrările online ale Comisiei și-au înregistrat prezența un număr de 27 deputați, din totalul de 27 de membri.
În urma examinării online a proiectului de Lege şi a opiniilor exprimate, deputații prezenți la lucrările online, au hotărât cu unanimitate de voturi, să propună plenului Camerei Deputaţilor spre dezbatere și adoptare proiectul de Lege pentru aprobarea Ordonanţei de urgenţă a Guvernului nr.33/2020 privind unele măsuri fiscale şi modificarea unor acte normative, cu amendamentul admis prezentat în Anexă.
În raport cu obiectul şi conţinutul său, proiect de Lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen - Gabriel PIRTEA


Şef serviciu

Giorgiana Ene

Consilier parlamentar
Alexandra Nistor
Anexă
AMENDAMENTE ADMISE

În urma dezbaterii online, Comisia propune adoptarea proiectului de lege cu următorul amendament:

	Nr. crt.
	Text Ordonanța de Urgență a Guvernului nr.33/2020 
	Text Senat
	Text propus de comisie

 (autorul amendamentului)
	Motivarea amendamentelor propuse

	1. 
	
	Titlul legii:

LEGE

pentru aprobarea Ordonanței de urgență a Guvernului nr.33/2020 

privind unele măsuri fiscale și modificarea unor acte normative
	Nemodificat
	

	2. 
	
	Articol unic.- Se aprobă Ordonanța de urgență a Guvernului nr.33 din 26 martie 2020 privind unele măsuri fiscale și modificarea unor acte normative, publicată în Monitorul Oficial al României, Partea I, nr.260 din 30 martie 2020, cu următoarea modificare:
	Nemodificat
	

	3. 
	ORDONANŢĂ DE URGENŢĂ privind unele măsuri fiscale şi modificarea unor acte normative
	
	
	

	4. 
	Art. 1. - (1)Contribuabilii plătitori de impozit pe profit, indiferent de sistemul de declarare şi plată prevăzut de art. 41 din Legea nr. 227/2015 privind Codul fiscal, cu modificările şi completările ulterioare, care plătesc impozitul datorat pentru trimestrul I al anului 2020, respectiv pentru plata anticipată aferentă aceluiaşi trimestru, până la termenul scadent de 25 aprilie 2020 inclusiv, beneficiază de o bonificaţie calculată asupra impozitului pe profit datorat, astfel:

a)5% pentru contribuabilii mari stabiliţi potrivit Ordinului preşedintelui Agenţiei Naţionale de Administrare Fiscală nr. 3.609/2016 privind organizarea activităţii de administrare a marilor contribuabili;

b)10% pentru contribuabilii mijlocii stabiliţi potrivit Ordinului preşedintelui Agenţiei Naţionale de Administrare Fiscală nr. 3.610/2016 privind organizarea activităţii de administrare a contribuabililor mijlocii, cu modificările ulterioare;

c)10% pentru ceilalţi contribuabili care nu se încadrează la lit. a) şi b).
	
	
	

	5. 
	
	La articolul 1, după alineatul (1) se introduce un nou alineat, alin.(11), cu următorul cuprins:

„(11) Contribuabilii plătitori de impozit pe profit, indiferent de sistemul de declarare şi plată prevăzut la art.41 din Legea nr.227/2015 privind Codul fiscal, cu modificările şi completările ulterioare, care plătesc impozitul datorat la termenele scadente până la data de 25 octombrie 2020, inclusiv, beneficiază de o bonificaţie de 10% calculată asupra impozitului pe profit datorat.”
	1.La articolul 1, după alineatul (1) se introduce un nou alineat, alin.(11), cu următorul cuprins:
„(11) Contribuabilii plătitori de impozit pe profit, indiferent de sistemul de declarare şi plată prevăzut la art.41 din Legea nr.227/2015 privind Codul fiscal, cu modificările şi completările ulterioare, contribuabilii care platesc impozit pe venitul microintreprinderilor, care plătesc impozitul datorat la termenele scadente, 25 iulie 2020 inclusiv, pentru trimestrul II și 25 octombrie 2020 inclusiv, pentru trimestrul III, beneficiază de o bonificaţie de 10% calculate asupra impozitului pe profit datorat.”

Autor: membrii comisiei pt buget
	

	6. 
	(2)Prevederile alin. (1) se aplică în mod corespunzător şi pentru contribuabilii care intră sub incidenţa prevederilor art. 16 alin. (5) din Legea nr. 227/2015, cu modificările şi completările ulterioare. Aceşti contribuabili beneficiază de bonificaţia prevăzută de alin. (1) dacă plătesc impozitul datorat pentru trimestrul/plata anticipată trimestrială până la termenul scadent cuprins în perioada 25 aprilie - 25 iunie 2020.
	
	
	

	7. 
	(3)Prevederile alin. (1) se aplică în mod corespunzător şi de către contribuabilii care intră sub incidenţa Legii nr. 170/2016 privind impozitul specific unor activităţi, pentru impozitul pe profit aferent trimestrului I al anului 2020, determinat pentru activităţile desfăşurate, altele decât cele corespunzătoare codurilor CAEN prevăzute de lege.
	
	
	

	8. 
	(4)Pentru plata impozitului pe veniturile microîntreprinderilor aferent trimestrului I al anului 2020, până la data de 25 aprilie 2020 inclusiv, contribuabilii beneficiază de o bonificaţie de 10% calculată asupra impozitului datorat pentru trimestrul respectiv.
	
	
	

	9. 
	(5)Contribuabilii care aplică prevederile alin. (1)-(4) determină impozitul pe profit/impozitul pe veniturile microîntreprinderilor de plată prin scăderea din impozitul datorat a bonificaţiei calculate potrivit prezentului articol.
	
	
	

	10. 
	(6)Pentru plătitorii de impozit pe profit, bonificaţia calculată potrivit prezentului articol se înscrie în mod distinct în declaraţia anuală de impozit pe profit.
	
	
	

	11. 
	Art. 2. - (1)Prin derogare de la prevederile art. 326 alin. (3) şi (4) din Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, nu se face plata efectivă la organele vamale de către persoanele impozabile înregistrate în scopuri de TVA conform art. 316 din Legea nr. 227/2015, cu modificările şi completările ulterioare, care importă, în perioada pentru care s-a instituit starea de urgenţă conform Decretului nr. 195/2020, publicat în Monitorul Oficial al României, Partea I, nr. 212 din 16 martie 2020, şi în următoarele 30 de zile calendaristice de la data încetării stării de urgenţă, medicamente, echipamente de protecţie, alte dispozitive sau echipamente medicale şi materiale sanitare care pot fi utilizate în prevenirea, limitarea, tratarea şi combaterea COVID-19, prevăzute în anexa care face parte integrantă din prezenta ordonanţă de urgenţă.
	
	
	

	12. 
	(2)Organele vamale nu solicită plata taxei pe valoarea adăugată pentru importurile prevăzute la alin. (1).
	
	
	

	13. 
	(3)Taxa aferentă importurilor prevăzute la alin. (1) realizate în cursul perioadei fiscale se evidenţiază de către importatori în decontul prevăzut la art. 323 din Legea nr. 227/2015, cu modificările şi completările ulterioare, atât ca taxă colectată, cât şi ca taxă deductibilă, în limitele şi în condiţiile stabilite la art. 297-301 din Legea nr. 227/2015, cu modificările şi completările ulterioare.
	
	
	

	14. 
	Art. 3. - Prin certificatul pentru situaţii de urgenţă, emis potrivit metodologiei aprobate prin ordin al ministrului economiei, energiei şi mediului de afaceri, se constată, în baza declaraţiilor pe propria răspundere, diminuarea veniturilor sau a încasărilor cu minimum 25% în luna martie 2020 prin raportare la media lunilor ianuarie şi februarie 2020 sau întreruperea parţială sau totală a activităţii ca efect al deciziilor emise de autorităţile publice competente pe perioada stării de urgenţă decretate.
	
	
	


Notă: Anexa Ordonanței de Urgență a Guvernului nr.33/2020 este nemodificată și se regăsește mai jos:

ANEXĂ: LISTA bunurilor pentru care nu se face plata efectivă a TVA la organele vamale

	Categoria
	Numele produsului
	Scurtă descriere
	Clasificare tarifară

	I. Kituri de testare pentru COVID-19/Instrumente şi aparate utilizate pentru testele de diagnostic
	Kituri de testare pentru COVID-19
	Reactivi de diagnosticare pentru testul de reacţie polimerază în lanţ (PCR) cu acid nucleic
	3822.00

	
	Kituri de testare pentru COVID-19
	Reactivi de diagnosticare pe bază de reacţii imunologice
	3002.15

	
	Instrumente şi aparate pentru testarea diagnosticului pentru COVID-19
	Instrumente utilizate în laboratoarele clinice pentru diagnosticul in vitro
	9027.80

	II. Veşminte de protecţie şi alte produse similare
	Protecţie pentru faţă şi ochi

	
	Mască de faţă textilă, fără filtru înlocuibil sau părţi mecanice, incluzând măşti chirurgicale şi măşti de faţă confecţionate din materiale textile neţesute
	6307.90

	
	Măşti de gaz cu piese mecanice sau filtre înlocuibile pentru protecţie împotriva agenţilor biologici. Include, de asemenea, măşti care încorporează protecţie pentru ochi sau scuturi faciale.
	9020.00

	
	Ochelari de protecţie
	9004.90

	
	Scuturi din plastic pentru faţă (acoperind mai mult decât zona ochilor)
	3926.20

	
	Mănuşi
	

	
	Mănuşi din plastic
	3926.20

	
	Mănuşi chirurgicale din cauciuc
	4015.11

	
	Alte mănuşi de cauciuc
	4015.19

	
	Mănuşi tricotate sau croşetate care au fost impregnate sau acoperite cu materiale plastice sau cauciuc
	6116.10

	
	Mănuşi din material textil care nu sunt tricotate sau croşetate
	6216.00

	
	Altele

	
	Plase de păr de unică folosinţă
	6505.00

	
	Îmbrăcăminte de protecţie pentru uz chirurgical/medical din pâslă sau neţesute, impregnate sau nu, acoperite, acoperite sau laminate (ţesături de la poziţiile 56.02 sau 56.03). Aceasta include articole de îmbrăcăminte lipite.
	6210.10

	
	Alte articole de îmbrăcăminte de protecţie din materiale textile ţesături sau ţesături care sunt impregnate, acoperite, ţesături acoperite sau laminate (de la poziţiile 59.03, 59.06 sau 59.07) Clasificarea finală va depinde de tipul de îmbrăcăminte şi dacă sunt pentru bărbaţi sau femei. Exemplu: unisex ar fi un costum complet ţesut impregnat cu materiale plastice clasificat la 6210.50 - Altă îmbrăcăminte pentru femei sau fete.
	6210.20 6210.30 6210.40 6210.50

	
	Îmbrăcăminte de protecţie din folie de plastic
	3926.20

	III. Termometre
	Termometre cu lichid pentru citire directă
	Include termometru clinic standard "Mercur în sticlă"
	9025.11

	
	Alte termometre
	De exemplu, termometre digitale sau termometre cu infraroşu pentru amplasare pe frunte
	9025.19

	IV. Dezinfectanţi/ Produse pentru sterilizare
	Soluţie de alcool
	Nedenaturat, care conţine în volum 80% sau mai mult alcool etilic
	2207.10

	
	Soluţie de alcool
	Nedenaturat, alcool etilic 75%
	2208.90

	
	Dezinfectant pentru mâini
	Un lichid sau gel folosit în general pentru a reduce agenţii infecţioşi pe mâini, de tip alcoolic
	3808.94

	
	Alte preparate dezinfectante
	Prezentate în ambalaje pentru vânzare cu amănuntul, cum ar fi soluţiile pentru fricţionare şi şerveţele impregnate cu alcool sau alte dezinfectante
	3808.94

	
	Sterilizatoare medicale, chirurgicale sau de laborator
	Funcţionează cu abur sau apă clocotită
	8419.20

	
	Apă oxigenată vrac
	H2O2, indiferent dacă este sau nu solidificată cu uree
	2847.00

	
	Apă oxigenată prezentată ca un medicament
	H2O2 pentru uz intern sau extern ca medicament, inclusiv ca antiseptic pentru piele. Se regăseşte aici numai dacă este în doze măsurate sau sub formă sau ambalaje pentru vânzare cu amănuntul pentru o astfel de utilizare (inclusiv pentru utilizare în spitale).
	3004.90

	
	Apă oxigenată pusă în dezinfectanţi preparaţi pentru curăţarea suprafeţelor
	H2O2 ca soluţie de curăţare pentru suprafeţe sau aparate
	3808.94

	
	Alte substanţe chimice dezinfectante
	Prezentate în forme sau ambalaje pentru vânzare cu amănuntul ca dezinfectanţi sau ca dezinfectanţi preparaţi, care conţin alcool, soluţie de clorură de benzalconiu sau peroxiacizi sau alţi dezinfectanţi
	3808.94

	V. Alte dispozitive medicale
	Scaner computerizat tomograf (CT)
	Utilizează o maşină rotativă cu raze X pentru a scana felii subţiri ale corpului uman pentru diagnosticarea bolilor precum pneumonia.
	9022.12

	
	Oxigenarea cu membrană extracorporală (ECMO)
	Oferă suport cardiac şi respirator prelungit prin eliminarea sângelui din corpul persoanei şi, în mod artificial, eliminarea dioxidului de carbon şi oxigenarea globulelor roşii.
	9018.90

	
	Consola ECMO/ECLS (Oxigenarea membranei extracorporale/Sistem extracorporal de susţinere a vieţii)
	
	9018.90

	
	Ventilatoare medicale (aparate pentru respiraţie artificială)
	Asigură ventilaţie mecanică prin mutarea aerului respirabil în şi în afara plămânilor.
	9019.20

	
	Alte aparate de oxigenoterapie, inclusiv corturi de oxigen
	Pe lângă aparatele complete de oxigenoterapie, această subpoziţie acoperă, de asemenea, părţi recunoscute ale unor astfel de sisteme.
	9019.20

	
	Dispozitive de monitorizare a pacienţilor - Aparate de electrodiagnostic
	Echipamente electrice sau electronice pentru observarea unei boli, afecţiuni sau a unuia sau mai multor parametri medicali în timp. Aceasta include dispozitive, cum ar fi oximetrele sau staţiile de monitorizare a nopţii utilizate pentru monitorizarea continuă a diverselor semne vitale.

[Notă: Aceasta nu include dispozitivele acoperite în altă parte, de exemplu, electrocardiografele (9018.11) sau termometrele electronice (9025.19).]
	9018.19

	
	Ecografe
	
	9018.12

	VI. Consumabile medicale
	Vată, tifon, bandaje, beţişoare cu bumbac şi articole similare
	Impregnate sau acoperite cu substanţe farmaceutice sau prezentate în forme sau ambalaje pentru vânzare cu amănuntul, pentru uz medical
	3005.90

	
	Seringi, cu sau fără ace
	
	9018.31

	
	Ace metalice tubulare şi ace pentru suturi
	
	9018.32

	
	Ace, catetere, canule şi altele asemenea
	
	9018.39

	
	Truse de intubare
	
	9018.90

	
	Cearceafuri de hârtie
	
	4818.90

	VII. Medicamente
	Paracetamol

Hidroxiclorochină
	
	29242970 29334990 Hidroxiclorochină (derivat de 4-aminochinolină) 2933499, 30036000, 30046000 (funcţie de condiţionare produs)

29335995

	
	Lopinavir/Ritonavir

Remdesivir

Tocilizumab
	
	29349990

30021300

Tocilizumab (anticorp monoclonal) 30021300, 30021400, 30021500 (funcţie de condiţionare produs) Produsele: Paracetamol, Hidroxiclorochină, Lopinavir/ Ritonavir (inhibitori de protează), Remdesivir se pot clasifica dacă sunt condiţionate ca medicamente (în doze sau nu) şi la 30039000 sau 30049000.

